open-index/open-wikipedia-markdown huggingface dataset:
यशोधर्मन

thumb|250px|मंदसौर के सौंधनी में यशोधर्मन का विजय स्तम्भ
thumb|250px|यशोधर्मन के विजय-स्तम्भ के बारे में शिलालेख

**यशोधर्मन्** छठी शताब्दी के आरम्भिक काल में मालवा के एक क्षत्रिय औलिकर वंश सम्राट थे।

## परिचय
यशोधर्मन की उत्पत्ति और प्रारंभिक इतिहास के विषय में कुछ नहीं ज्ञात है। उनके एक अभिलेख में उन्हें औलीकारा वंश का कहा गया है। इस वंश के लोग पाँचवीं शताब्दी के मध्य में गुप्त साम्राज्य के सामन्त के रूप में मालवा पर शासन कर रहे थे। किन्तु उसके बाद लगभग सौ वर्षो के लिये इस वंश की कोई सूचना नहीं मिलती। गुप्तों की शक्ति क्षीण हो चली थी। वाकाटकों और हूणों के आक्रमण के कारण मालवा की राजनीतिक दशा अस्थिर थी। ऐसे में यशोधर्मन् जैसे महत्वाकांक्षी और योग्य व्यक्ति के लिये अपना प्रभाव बढ़ाना सरल था।

यशोधर्मन् के विषय में हमारा ज्ञान मंदसौर से प्राप्त उसके दो अभिलेखों तक ही सीमित है। एक अभिलेख में कहा गया है कि उसका प्रभुत्व लौहित्य (ब्रह्मपुत्र) से महेंद्र पर्वत (गंजाम जिला) तक और हिमालय से पश्चिमी सागर तक फैला था। यह विवरण परंपरागत दिग्विजय का है। इन प्रशस्तियों में अतिशयोक्ति का अंश अवश्य होगा किंतु इस प्रकार के दावे नितांत निराधार नहीं कहे जा सकते। अभिलेख में यह भी कहा गया है कि असका अधिकार उन प्रदेशों पर भी था जो गुप्त राजाओं और हूणों के भी अधिकार में नहीं थे। उसके प्रांतपाल अभयदत्त के अधिकार में विंध्य और पारियात्र के बीच का प्रदेश था जो अरब सागर तक फैला था। इस विस्तृत साम्राज्य की विजय के संबंध में उसने किन किन राजवंशों को पराजित किया, इसका कोई उल्लेख नहीं मिलता। अभिलेख में उसके द्वारा पराजित शत्रुओं में केवल मिहिरकुल का हो नाम दिया गया है।

गुप्त नरेश बालादित्य ने भी मिहिरकुल को पराजित किया था। इस घटना के साथ यशोधर्मन् के कृत्यों को कालक्रम में रखना कठिन है। यशोधर्मन् और बालदित्य की विजय एक ही घटना है, अथवा यशोधर्मन् ने बालादित्य के सामंत के रूप में ही मिहिरकुल को पराजित कर बाद में अपनी स्वतंत्र सत्ता स्थापित की, या मिहिरकुल दो स्थानों पर पराजित हुआ- पश्चिम में यशोधर्मन् और पूर्व में बालादित्य के द्वारा या वह पहले यशोर्ध्मन् और उसके बाद बालादित्य के हाथों पराजित हुआ आदि संभावनाओं में से किसी एक को निश्चयात्मक बतलाना संभव नहीं। युवान् च्वाड़् के अनुसार बालादित्य के हाथों पराजित होने पर भी मिहिरकुल ने अपना सिर झुकाना नहीं स्वीकार किया और कश्मीर में जाकर अपना अधिकार स्थापित किया। यदि इससे मंदसोर अभिलेख में मिहिरकुल के वर्णन की समानता देखी जाय तो कहा जा सकता है कि मिहिकुल की द्वितीय पराजय यशोधर्मन् के ही हाथों हुई थी। शक्तिशाली हूणों और गुप्तों को पराजित करना यशोधर्मन् की प्रमुख उपलब्धियाँ थी। उसका उत्कर्ष काल 528 ई0 के बाद था। किंतु उसकी विजय स्थायी नहीं रह सकीं। 543 ई0 में हमें यशोधर्मन् के प्रभुत्व का कोई प्रभाव शेष नहीं मिलता। फिर भी उसका यह महत्व अवश्य था कि उसने अपने उदाहरण से अन्य सामंतों को उत्साहित किया जिनकी बढ़ती शक्ति और तज्जनित संघर्ष के फलस्वरूप गुप्त साम्राज्य छिन्न भिन्न हो गया।

उसने राजधिराजपरमेश्वर और सम्राज्ट की उपाधि धारण की थी। वह शिव का भक्त था। अभिलेख में उसके अच्छे शासन और उसके सदगुणों के कई उल्लेख हैं। उसकी तुलना मनु, भरत, अलर्क और मांधाता से की गई है। कि अपने समय में ही उसे विशेष गौरव प्राप्त हुआ था। 

## सन्दर्भ

## इन्हें भी देखें
*मन्दसौर शिलालेख

## बाहरी कड़ियाँ
* Bijayagadh Stone Pillar Inscription of Vishnuvardhana
* Mandasor Pillar Inscription of Yashodharman

श्रेणी:मध्यकालीन भारत का इतिहास
यांग्त्सीक्यांग

300px|thumb|right| '''यांग्त्सी नदी'''

**यांग्त्सीक्यांग**, चीन की सबसे लम्बी नदी है, जो सीकांग के पहाड़ी क्षेत्र से निकलकर, दक्षिण-पश्चिम से उत्तर-पूर्व दिशा की ओर बहती हुई, पूर्वी चीन सागर में गिरती है। इसे **चांग ज्यांग** (Simplified Chinese 长江, Traditional Chinese 長江, Cháng Jiāng) या **यांग्त्सी** या **यांग्ज़ी** भी कहते हैं। यह विश्व की तीसरी सबसे लम्बी नदी है। प्रायः पश्चिम से पूर्व की दिशा में बहने वाली इस नदी की लम्बाई लगभग 6300 किलोमीटर है।

यह सर्वप्रथम कुछ दूर उच्च पहाड़ी क्षेत्र में बहने के पश्चात् लाल बेसिन में प्रसेश करती है, जहाँ धरातल अत्यंत कटा फटा एवं कुछ असमतल है। यहाँ मिलक्यांग, चुंगक्यांग, सुइनिंग और कयाओलिंगक्यांग सहायक नदियाँ उत्तर से आकर मिलती हैं। ये सभी नाव्य हैं तथा उपजाऊ घाटियाँ बनाती हैं। लाल बेसिन को पार कर यांग्त्सीक्यांग एक गहरी घाटी में बहती हुई समतल भूभाग में प्रवेश करती है। यहाँ कई झीलें मिलती हैं, जिनमें से तीन मिट्टी भर जाने से महत्वपूर्ण थालों का रूप ले चुकी हैं। दो थालों को तो नदी ने दो दो भागों में बाँट दिया है। तीसरा काफी नीचा है, जहाँ कभी कभी बाढ़ आ जाती है। नदी घाटी का यह भाग काफी उपजाऊ है। यहाँ उत्तर से हेन और दक्षिण से सियांग नामक सहायक नदियाँ इसमें आकर मिलती हैं, जो नाव्य हैं। बड़े समुद्री जहाज यांग्त्सीक्यांग द्वारा हैंकाऊ तथा बड़ी नावें और स्टीमर आइशांग तक आ जा सकते हैं। तत्पश्चात् यांग्त्सीक्यांग क्यांगसू प्रांत में डेल्टा बनाती है, जहाँ का भूभाग कुछ पहाडियों को छोड़कर लगभग समतल है। डेल्टा की संपूर्ण समतल भूमि बहुत उपजाऊ है।

यांग्त्सी घाटी के विभिन्न भागों में धान, गेहूँ, जौ, कपास, चाय, ज्वार- बाजरा, मक्का, गन्ना, तंबबाकू, अफीम, तिलहन, मटर, बीन, फल और शाक भाजियाँ आदि उपजते हैं। रेशम का भी यहाँ उत्पादन होता है। अत: कृषि एवं यातायात की सुलभता के कारण संपूर्ण यांग्त्सीघाटी में जनसंख्या बहुत घनी हो गई है। 

## सन्दर्भ

श्रेणी:विश्व की नदियाँ
श्रेणी:चीन
*
अण्डजरायुजता

**अण्डजरायुजता**, जीवों के प्रजनन की एक विधा है जिसमें भ्रूण का विकास अंडे के भीतर होता है और यह अंडा परिपक्व होकर फूटने तक माता के शरीर के अंदर ही रहता है। अण्डजरायुज जीवों में जरायुज जीवों की भांति आंतरिक निषेचन होता है और जीवित शिशुओं का जन्म होता है, अंतर सिर्फ इस बात का होता है कि इनमें जरायुज प्राणिओं की तरह भ्रूण, माता से अपरा के माध्यम से जुड़ा नहीं होता और भ्रूण का पोषण, पीतक कोष द्वारा होता है हालांकि, माँ के शरीर के द्वारा गैस विनिमय (श्वसन) होता है।
जैसा की समुद्री घोड़ा में युग्मनज का परिवर्धन मादा के देह में ही सम्पन होता है जिस भ्रूण को प्राकृतिक सुरक्षा तो मिल जाती है लेकिन पोषण नहीं मिल पाता है।

## सन्दर्भ

## इन्हें भी देखें

* जरायुजता
* अण्डजता

श्रेणी:प्रजनन
अरविन्द नेत्र चिकित्सालय

**अरविन्द नेत्र चिकित्सालय** (Aravind Eye Care System) भारत के तमिलनाडु के मदुरै स्थित एक अशासकीय नेत्र चिकित्सालय है। यह विश्व का सबसे बड़ा एवं सर्वाधिक उत्पादक नेत्र सुरक्षा की सुविधा वाला नेत्रालय है। इसकी स्थापना सन् १९७६ में डॉ जी वेंकटस्वामी ने की थी।

इस अस्पताल में सन् २००७ के अप्रैल माह से लेकर सन् २००८ के मार्च माह तक २४ लाख नेत्र रोगियों का इलाज हुआ तथा 285,000 से भी अधिक रोगियों के नेत्र की शल्यक्रिया की गयी।

## सन्दर्भ

## बाहरी कड़ियाँ
* Aravind Eye Care System
* Indian eyecare NGO gets Hilton Humanitarian prize
* Google expertise for Aravind Hospital
* In Service for Sight
* PBS News Hour, Fred de Sam Lazaro visits the Aravind Eye Care System

श्रेणी:भारत के चिकित्सालय
निषेचन

right|thumb|300px| एक शुक्राणु कोशिका, अण्डाणु को निशेचित कर रही है। 

जन्तुओं मे मादा के अंडाणु और नर के शुक्राणु मिलकर एकाकार हो जाते हैं और नये 'जीव' का सृजन करते हैं; इसे या **निषेचन** (Fertilisation) कहते हैं।
निषेचन की क्रियाएं निम्न है - 

{1} अंडाणु को परिपक्व होने के लिए उत्तेजित किये जाते है;

{2} युग्मनज में गुणसूत्रों की द्विगुणीत संख्या (2न) को पुनः संचित करना.
{3} माता पिता के गुणों का सम्मिश्रण करना

{4} धुर्व कोशिकाओं के निर्माण से अंडाणु के कोशिकाद्रव्य को पूरा करना

{5} अंडे की परिधि में पुनः परिवर्तन कर अन्य शुक्राणुओं को निषेचित अंडाणु में प्रवेश करने से रोकना



## इन्हें भी देखें
* लैंगिक जनन
* कृत्रिम वीर्यसेचन
* पात्रे निषेचन (इन विट्रो फर्टिलाइजेशन)
* गर्भावस्था
* अर्धसूत्रण
* वाई गुण सूत्र
*अंडाणु
* शुक्राणु
* इन विट्रो गर्भाधान
* भ्रूण

## सन्दर्भ

## बाहरी कड़ियाँ
* **[https://giptar.blogspot.com/2023/06/fertilization-kaise-hota-hai.html fertilization kaise hota hai in hindi]**
* निषेचन
* निषेचन Human fertilization
* 3 ways for pregnant

श्रेणी:प्रजनन
श्रेणी:परागण
लोसर

**लोसर** (तिब्बती : ལོ་གསར་) तिब्बती भाषा का शब्द है जिसका अर्थ है - 'नया वर्ष' ('लो' = नया, 'सर' = वर्ष ; युग)। लोसर, तिब्बत, नेपाल और भुटान का सबसे महत्वपूर्ण बौद्ध पर्व (त्यौहार) है। भारत के असम और सिक्किम राज्यों में ये त्यौहार मनाया जाता है।

लोसार तिब्बती बौद्ध धर्म में एक त्योहार है।  स्थान परंपरा के आधार पर विभिन्न तिथियों पर अवकाश मनाया जाता है।  अवकाश एक नए साल का त्योहार है, जो लुनिसोलर तिब्बती कैलेंडर के पहले दिन मनाया जाता है, जो ग्रेगोरियन कैलेंडर में फरवरी या मार्च की तारीख से मेल खाता है।बौद्ध पंचांग के अनुसार, हर साल फाल्गुन माह की शुक्ल प्रतिपदा को नए साल का आगमन मनाया जाता है। तिब्बती भाषा में 'लो' का अर्थ है नया और 'सार' का अर्थ है वर्ष। बौद्ध परंपराओं का पालन करने वाले जाद भोटिया समुदाय के लोग हर साल 3 दिनों तक इस नए साल और लोसर मेले का जश्न मनाते हैं।

## बाहरी कड़ियाँ
* अरुणाचल प्रदेश में लोसर पर्व
* Losar in Lhasa, kekexili.typepad.com
* Tibetan Lunar Calendar 1930 - 2010, iol.ie
* http://imaginaryofferings.blogspot.com/search/?q=losar&x=0&y=0  calculating Losar

श्रेणी:तिब्बती संस्कृति
श्रेणी:भूटानी संस्कृति
श्रेणी:भारत में धार्मिक त्यौहार
श्रेणी:बौद्ध छुट्टियाँ
श्रेणी:बौद्ध त्यौहार
श्रेणी:नेपाल में त्यौहार
श्रेणी:नववर्ष उत्सव
हैमबर्गर

**हैम्बर्गर** (या **बर्गर** लघु रूप में) एक सैंडविच होता है, जिसमें एक बन के बीच में काट कर मांसाहारी खाद्य पदार्थ लगाये गए होते हैं।

श्रेणी:अल्पाहार
वेज बर्गर

**बर्गर** एक प्रकार का अल्पाहार होता है, जिसे जंक खाद्य की श्रेणी में रखा गया है। इसमें एक ब्रेड की तरह के गोल बन को काट कर उसकी ऊपरी व निचली सतहों के बीच चटपटे खाद्य पदार्थ लगे रहते हैं। ये खाद्य पदार्थ शाकाहारी होते हैं। इन्ही पर निर्भर होता है कि बर्गर वेज-बर्गर है या नॉन-वेज बर्गर। 

## सामग्री
thumb|upright|left|250px|वेज डेली का ऑर्डर:वेजी बर्गर, फ्रेंच फ्राइज़ एवं सलाद
मांस के विकल्प के रूप में कार्य करने के लिए मुख्य रूप से शाकाहारी बर्गर के निर्माण में अनाज का उपयोग किया जाता है। अनाज, जैसे चावल और गेहूं, कार्बोहाइड्रेट और प्रोटीन घटक प्रदान करते हैं और पैटी को थोक प्रदान करते हैं। वे बर्गर को बनावट भी प्रदान करते हैं, जो उपयोग किए गए अनाज के प्रकार के आधार पर बदल सकता है। यह बनावट और रूप महत्वपूर्ण है। 

मक्का, गाजर और कुकुरमुत्ता जैसी सब्ज़ी, पैटी को बनावट और स्वाद प्रदान करती हैं। इसके अतिरिक्त, वे गर्म होने पर नमी प्रदान करते हैं। यह डिस्क को आसानी से अलग किए बिना आकार देने की अनुमति देता है। सब्ज़ियाँ कुछ विटामिन और खनिजों के अतिरिक्त पोषक तत्व भी प्रदान करती हैं। 

ओट्स, मैदा, नट्स, या ब्रेडक्रंब जैसी सूखी सामग्री मिलाने से अतिरिक्त नमी और तरल अवशोषित हो सकता है, जिसके परिणामस्वरूप पैटी एक साथ कसकर चिपक जाती है। यह नम वेजी पैटी को एक चिपचिपी स्थिरता में बदल सकता है, जो पैटी को आसानी से आकार देने में भी मदद करता है।  सूखी सामग्री प्रोटीन और फाइबर प्रदान करती है, जो वेजी पैटी में पोषण मूल्य जोड़ते हैं। अखरोट और बादाम जैसी सूखी सामग्री भी ऊर्जा, विटामिन और खनिजों से भरपूर होती है।

## बाहरी कड़ियाँ
* वेजी बर्गर रेसिपीज़

श्रेणी:फास्ट फूड
श्रेणी:अमरीकी सैंडविच
श्रेणी:बर्गर
श्रेणी:अल्पाहार
बर्गर

## खाद्य
* वेज बर्गर
* हैमबर्गर
* चीज़बर्गर

## अन्य
* बर्गर किंग
ह्वाईट कोट हाईपरटेंशन

कई बार रक्तचाप दो जगह नापा जाएं तो अंतर मिलता है, यहां तक कि नर्स द्वारा नापा गया तो कम आता है और डाक्टर द्वारा नापा गया अधिक। कई बार कार्यालय में रक्तचाप नापा जाए तो अधिक आता है और घर में कम, इसे **ह्वाईट कोट हाईपरटेंशन** कहते हैं। इस तरह के बढ़े रक्तचाप का उपचार करने की अत्यावश्यकता नहीं होती है। 

## इन्हें भी देखें

* रक्तचाप
* हाईपरटेंशन

## सन्दर्भ

श्रेणी:रक्तचाप
श्रेणी:हृदय रोग
विश्व मधुमेह दिवस

१४ नवम्बर चाटर्रा, बेन्टिंग का जन्म दिन है जिन्होंने कानाडा के टोरन्टो शहर में बेन्ट के साथ मिलकर सन 1921 में इन्सुलिन की खोज की थी। इतिहास की इस महान खोज को अक्षुण रखने के लिए इन्टरनेशनल डायबिटीज फेडेरेशन (आईडीएफ) द्वारा 14 नवम्बर को पिछले दो दशको से विश्व डायबिटीज दिवस हर साल मनाया जाता है। यह दिन डायबिटीज की खतरनाक दस्तक को लोगों को समझाती है। हर साल एक नया थीम दिया जाता है। सन 2009 से 2012 तक थीम डायबिटीज के एडुकेशन एवं प्रीवेन्शन को लेकर इंगित है। 

## सन्दर्भ
* विश्व मधुमेह दिवस

श्रेणी:स्वास्थ्य जागरूकता दिवस
बच्छनाभ

[thumb|''[Aconitum variegatum*]]
*'बच्छनाभ** या **ऐकोनाइट** (Aconite) [[रैननकुलेसी]] (Ranunculaceae) या बटरकप (Buttercup) कुल का पौधा है। यह उत्तरी गोलार्ध का देशज है। इसकी लगभग 100 जातियाँ ज्ञात हैं। [[भारत]] में भी इसकी कुछ जातियाँ पाई जाती हैं। ऐकोनाइट बहुत ही विषैला होता है। इसकी जड़ों, पत्तों, बीजों और कभी-कभी फूलों में भी विष रहता है। किंतु नियन्त्रित मात्रा में सेवन करने से इनमें औषधीय गुण होते हैं। ब्रिटेन में एकोनाइटम नेपेलस (Aconitum napellus L.) मान्य औषधि है। यह जाति तो भारत में नहीं होती, किंतु इसके वंश की अन्य जातियां पाई जाती हैं जो उतनी ही उपयोगी हैं। इसके फूलों का रंग बैंगनी-नीला से लेकर पीला और सफेद तक होता है तथा कुछ फूल द्विरंगी भी होते हैं। फूलों की सुंदर और टोप के आकार के होने के कारण बच्छनाभ के पेड़ उद्यानों की शोभा बढ़ाने के लिए लगाए जाते हैं।

बच्छनाभ का व्यवहार आयुर्वैदिक एवं [[होम्योपैथी|होम्योपैथिक]] औषधियों में भी होता है। इसका लेप [[तंत्रिका शूल]] (Neuralgia) और आमवात (rhumatic pain) में प्रयुक्त होता है; अत: यह पीड़ाहारी होता है। मुखसेवन से यह स्वेदनकारी होता है। अत: [[ज्वर]] में शरीर के ताप को कम 
करता है, पर इसकी मात्रा बड़ी अल्प रहती है, अन्यथा यह घातक हो सकता है। इसकी जड़ों से [[टिंचर]] तैयार होता है और उस टिंचर से होम्योपैथिक डाईल्यूसन का निर्माण किया जाता है। टिंचर को एक बार में पाँच बूंद से अधिक मात्रा में व्यवहार नहीं किया जाता। अति विषाक्त होने के कारण इसके व्यवहार में बड़ी सावधानी बरती जाती है। डाक्टर की अनुमति के बिना इसका व्यवहार नहीं करना चाहिए। जो ऐकोनाइट ओषधि के लिए व्यवहृत होता है वह ऐकोनाइट नैपेलस (Aconite napellus) कहलाता है।

इसके [[विष]] का कारण एक ऐल्क्लॉयड है, जिसका नाम एकोनिटिन (aconitin) दिया गया है। यह शुद्धावस्था में प्राप्त किया गया है और इसकी संरचना भी मालूम कर ली गई है।

== जातियाँ ==
=== अतीस ===
वैज्ञानिक नाम : आकोनीटुम हेटेरोफील्लुम (Aconitum heterophyllum Wall.) 
**कश्मीरी*' - अतीस, अतिविष, पोदिस)

यह एक छोटा सा पौधा है जो उत्तर पश्चिम हिमालय में 2,000 से 4,000 मी ऊंचाई वाले क्षेत्रों में पाया जाता है। अतीस के प्रकंद ज्वर एवं ज्वर के बाद दुर्बलता दूर करने के लिए उपयोगी बताये जाते हैं। अतीस में बलवर्धक गुण तो अवश्य हैं, किंतु ज्वरनाशक के रूप में इसकी मान्यता अधिक नहीं है। यह अतिसार व पेचिश में भी उपयोगी है।

=== बनबलनाग ===
वैज्ञानिक नाम : आकोनीटुम कासमांथुम (Aconitum chasmanthum Stapf)

यह पौधा भी उसी क्षेत्र में पाया जाता है जहां अतीस होता है। यद्यपि इस पौधे के प्रकंदों में ब्रिटेन वाले अकोनाइट से उपयोगी तत्वों की मात्रा लगभग दस गुना अधिक होती है, फिर भी उनकी क्षमता उतनी नहीं होती। ब्रिटेन वाली जाति के स्थान पर बनबलनाग प्रयोग करने के लिए उपयुक्त बताया जाता है।

== बाहरी कड़ियाँ ==
* [https://web.archive.org/web/20190712234041/http://penelope.uchicago.edu/~grout/encyclopaedia_romana/aconite/aconite.html James Grout: *Aconite Poisoning*], part of the *Encyclopædia Romana''
* Photographs of Aconite plants

बच्छनाभ
बच्छनाभ
एपलाशियन पर्वतमाला

thumb|right|275px|एपलाशियन पर्वतमाला का विस्तार भूरे रंग से दर्शाया गया है **अप्लेशियन पर्वतमाला** (अंग्रेजी:Appalachian Mountains) उत्तरी अमेरिका के पूर्वी भाग मे स्थित एक विशाल पर्वतश्रृंखला है। इसका विस्तार संयुक्त राज्य अमेरिका और कनाडा के पूर्वी क्षेत्रों में है। इसका निर्माण साधारणतय: 48 करोड़ वर्ष पूर्व- ओर्डाेविसियन कल्प से माना जाता है

पर्वतमाला का अधिकांश संयुक्त राज्य अमेरिका में स्थित है, लेकिन इसका कुछ हिस्सा दक्षिणपूर्व कनाडा में भी फैला है। न्यूफाउंडलैंड द्वीप से लेकर अमेरिकी राज्य अलाबामा के केन्द्र तक फैली यह पर्वतमाला 2,400 किमी (1,500 मील) लम्बी है जबकि इसकी चौड़ाई विभिन्न स्थानों पर 160-480 किमी (100 से 300 मील) तक है। पर्वतमाला कई श्रृंखलाओं में विभाजित है जिनमे पर्वतों की औसत ऊँचाई 900 मी (3,000 फीट) के आसपास है। सबसे अधिक ऊँचाई मिशेल पर्वत की है जो 2,037 मीटर (6,684 फुट) ऊँचा है और संयुक्त राज्य अमेरिका के राज्य उत्तरी केरोलिना में स्थित है। मिशेल पर्वत, संयुक्त राज्य अमेरिका में मिसिसिपी नदी के पूर्व मे स्थित सबसे ऊँचा स्थान है।

## Map important hai  very important in UPSC  है

## इन्हें भी देखें

## बाहरी कड़ियाँ
* Appalachian/Blue Ridge Forests images at bioimages.vanderbilt.edu (slow modem version)
* Appalachian Mixed Mesophytic Forests images at bioimages.vanderbilt.edu (slow modem version)
* Appalachian Tectonics Study Group 
* Forests of the Central Appalachians Project Detailed inventories of forest species at dozens of sites.

श्रेणी:संयुक्त राज्य अमेरिका की पर्वतमालाएँ
श्रेणी:कनाडा की पर्वतमालाएँ
श्रेणी:संयुक्त राज्य अमेरिका के पर्वत
श्रेणी:कनाडा के पर्वत
लोअर रेस्पेरेटरी इंफेक्शन

**निचले श्वसन नली संक्रमण** (अंग्रेज़ी:लोअर रेस्पिरेटरी ट्रैक्ट इन्फैक्शन) जिसका एक रूप निमोनिया होता है; श्वास नली के निचले भाग, यानि फेफड़ों तक पहुंच जाने वाले संक्रमण को कहा जाता है। इसके चिह्न हैं छोटी श्वास, कमज़ोरी, उच्च ज्वर, खांसी एवं थकान आदि।

श्रेणी:श्वसन तंत्र के रोग
क्षोभी आंत्र विकार

**क्षोभी आंत्र विकार** या **इरीटेबल बाउल सिंड्रोम** आँतों का रोग है जिसमें पेट में दर्द, बेचैनी व मल-निकास में परेशानी आदि होते हैं। 
इसे स्पैस्टिक कोलन, इरिटेबल कोलन, म्यूकस कोइलटिस जैसे नामों से भी जाना जाता है। यह आंतों को खराब तो नहीं करता लेकिन उसके संकेत देने लगता है। पुरुषों की तुलना में महिलाएं इस बीमारी से अधिक प्रभावित होती हैं।

इस रोग का कारण ज्ञात नहीं है। कब्ज या अतिसार (दस्त) की शिकायत हो सकती है या कब्ज के बाद अतिसार और उसके बाद कब्ज जैसी स्थिति भी देखने को मिलती है। 

इसकी कोई चिकित्सा भी नहीं है। किन्तु कुछ उपचार अवश्य हैं जिनके द्वारा लक्षणों से छुटकारा दिलाने की कोशिश की जाती है, जैसे भोजन में परिवर्तन, दवा तथा मनोवैज्ञानिक सलाह आदि।

## सन्दर्भ


## बाहरी कड़ियाँ
*आंतों का दुश्मन है 'इरिटेबल बाउल सिंड्रोम'

श्रेणी:रोग
धौलाधार

right|thumb|350px|हिमाचल प्रदेश के धर्मशाला से धौलाधार का दृश्य
**धौलाधार** (सफेद पर्वत), हिमाचल प्रदेश में स्थित एक अति सुन्दर पर्वतमाला है जिसका मनोरम दृश्य अति सुन्दर दिखाई देता है। यह पर्वतमाला हिमालय के मध्यम भाग में स्थित है जो हिमाचल प्रदेश के पश्चिम में चम्बा जिले से शुरू होकर पूर्व में किन्नौर जिले से जाते हुए उत्तराखण्ड से होते हुए पूर्वी असम तक फैली हुई है। इस पर्वतमाला को देखने के लिए हिमाचल प्रदेश के काँगड़ा जिले के उत्तर में खूबसूरत पर्यटन-स्थल धर्मशाला के नाम से जाना जाता है। इसके ठीक सामने हिमाच्छादित गगनचुम्बी धौलाधार पर्वत-श्रृंखला का अनुपम दृश्य सालों भर देखा जा सकता है।
 
## बाहरी कड़ियाँ
* धौलाधार के गर्भ में छिपी छह झीलें
* Mcllo.com - Dhauladhar Trek -An Informative,Travel and Community website of Kangra Valley, Dharamsala,McleodGanj
* Photo Gallery Dhauldhar

श्रेणी:हिमाचल प्रदेश के पर्वत
समीक्षा दर्शन

**समीक्षा दर्शन** या **समीक्षावाद** (*critical philosophy*) के जनक इमानुएल कांट माने जाते हैं। हिन्दी में इसे इसे **परीक्षावाद** भी कहते हैं। समीक्षा दर्शन का अन्दोलन यह मानता है कि दर्शन का मुख्य कार्य 'ज्ञान की समालोचना' (of knowledge) करना है, न कि 'ज्ञान को सत्य या न्यायोचित सिद्ध करना'।

## इन्हें भी देखें
*आलोचनात्मक चिन्तन (क्रिटिकल थिंकिंग)

श्रेणी:दर्शन
बैजनाथ, हिमाचल प्रदेश

**बैजनाथ** (Jawalamukhi) भारत के हिमाचल प्रदेश राज्य के काँगड़ा ज़िले में स्थित एक नगर है। यह पालमपुर से लगभग १४ किमी दूरी पर है। यहाँ पर हिन्दुओं के द्वादश (बारह) ज्योतिलिंगों में से एक है।

## इन्हें भी देखें
* काँगड़ा ज़िला
* हिमाचल प्रदेश

## बाहरी कड़ियाँ
* बैजनाथ का शिव मन्दिर

## सन्दर्भ

श्रेणी:हिमाचल प्रदेश के शहर
श्रेणी:काँगड़ा ज़िला
श्रेणी:काँगड़ा ज़िले के नगर
श्रेणी:हिन्दू तीर्थ स्थल
मिशेल पर्वत

**मिशेल पर्वत** उत्तरी अमेरिका में स्थित एपलाशियन पर्वतमाला का सर्वोच्च शिखर है और यह अमेरिकी राज्य उत्तरी केरोलिना में स्थित है।

## सन्दर्भ
किरीट

**किरीट** दो अर्थों में प्रयुक्त होता है:

# एक प्रकार का **मुकुट** या मुकुट के रूप में धारण किया जाने वाला अलंकार - मंडन चाथ मुकुटं किरीटं पुंनपुंसकम्- (अमरकोश 2,102)। शोभा, विजय या राज्यश्री के चिह्नस्वरूप माथे पर बाँधे जानवाले आलंकारिक उपकरण तीन प्रकार के कहे गए हैं - मुकुट, अर्धचंद्र के आकार का; किरीट, नुकीला या एक शिखरवाला और माल, तीन शिखरोवाला। जान पड़ता है, किरीट का प्रयोग युद्ध के लिए सुसज्जित वीर ही अधिकतर करते थे। सुंदर एवं देदीप्यमान किरीट को धारण करने के कारण अर्जुन का एक नाम किरीटी हो गया था। मूतियों में किरीटमुकुट के अनेक रूप उपलब्ध हैं। 
#**[[कॉरोना]]** सूर्य के वर्णमंडल के परे के भाग को किरीट (Corona) कहते हैं।
चरम उदग्र शिखर

अंगूठाकार|400px|दाएँ|विश्व भर के चरम उदग्र शिखरों का मानचित्र**चरम उदग्र शिखर** (अंग्रेजी: Ultra Prominent Peak), या संक्षिप्त में केवल चरम उन शिखरों का एक वर्गीकरण है जिनकी स्थलाकृतिक उदग्रता (मोटे अर्थों में ऊँचाई) 1,500 मीटर (4,921 फुट) या उससे अधिक है। विश्व में ऐसी लगभग 1,524 चोटियों हैं। उदग्रता के अनुसार विश्व के पहले तीन सबसे प्रसिद्ध चरम उदग्र शिखर हैं, एवरेस्ट पर्वत, अकांकागुआ और मैककिनले पर्वत। मैटरहॉर्न और आइजर जैसी कुछ प्रसिद्ध चोटियों, चरम उदग्र शिखर नहीं हैं क्योंकि वे ऊँचे पहाड़ों से दर्रों के द्वारा जुड़ी हैं और इसलिए इन्हें पर्याप्त स्थलाकृतिक उदग्रता हासिल नहीं है।

## सन्दर्भ

श्रेणी:पर्वत
श्रेणी:स्थलाकृति
असंशयवाद

**असंशयवाद** (ऐग्नास्टिसिज़्म) एक धार्मिक आंदोलन, जो दूसरी सदी के आरंभ में प्रारंभ हुआ, उस सदी के मध्यकाल में अपने चरम उत्कर्ष पर पहुँचा और फिर क्षीण हो चला। वैसे इसकी विभिन्न शाखा प्रशाखाएँ चतुर्थ शताब्दी तक जड़ जमाए रहीं। यह बात भी स्मरणीय है कि कई महत्वपूर्ण असंशयवादी मान्यताएँ ईसाई मत का आरंभ होने से पूर्व ही विकसित हो चुकी थीं।

"असंशय" शब्द के प्रयोग से असंशवादियों को बुद्धिवाद का समर्थक नहीं समझना चाहए। वे बद्धिवादी नहीं, दैवी अनुभूतिवादी थे। असंशयवादी संप्रदाय अपने को एक ऐसे रहस्मय ज्ञान से युक्त समझता था जो कहीं अन्यत्र उपलब्ध नहीं तथा जिसकी प्राप्ति वैज्ञानिक विचार विमर्श द्वारा नहीं वरन् दैवी अनुभूति से ही संभव है। उनका कहना है कि यह ज्ञान स्वयं मुक्ति प्रदान करनेवाला है और उसके सच्चे अनुयायियों से ही किस रहस्यमय ढंग से प्राप्त होता है। संक्षेप में, सभी असंशयवादी अपने समस्त आचार विचार और प्रकार में धार्मिक रहस्यवादियों की श्रेणी में आते हैं। वे सभी गूढ़ तत्वज्ञान का दावा करते हैं। वे मृत्युपरांत जीव की सद्गति में विश्वास करते हैं और उस मुक्ति प्रदान करनेवाले प्रभु की उपासना करते हैं जो अपने उपासकों के लिए स्वयं मानव रूप में एक आदर्श मार्ग बता गया है।

अन्य रहस्यावादी धर्मों की भांति असंशयवाद में भी मंत्रतंत्र, विधिसंस्कारादि का महत्वपूर्ण स्थान है। पवित्र चिन्हों, नामों तथा सूत्रों का स्थान सर्वोच्च है। असंशयवादी संप्रदायों के अनुसार मृत्युपरांत जीव जब सर्वोच्च स्वर्ग के मार्ग पर अग्रसर होता है तो निम्न कोटि के देव एवं शैतान बाधा उपस्थित करते हैं जिनसे छुटकारा तभी संभव है जब वह शैतानों के नाम स्मरण रखे, पवित्र मंत्रों का सही उच्चारण करे, शुभ चिह्नों का प्रयोग करे या पवित्र तैलों से अभिषिक्त हो। मृत्युपरांत सद्गति के लिए असंशवादियों के अनुसार ये अत्यंत महत्वपूर्ण आवश्यकताएँ हैं। मानव शरीर में अवतरित स्वयं मुक्तिप्रदाता को भी पुन: स्वर्गारोहण के लिए इन मंत्रादि की आवश्यकता हुई थी।

असंशयवाद एक विशेष प्रकार के द्वैत सिद्धांत पर आधारित है। अच्छाई और बुराई दोनों एक दूसरे के प्रतिपक्षी हैं। प्रथम दैवी जगत् का और द्वितीय भौतिक जगत् का प्रतिनिधि है। भौतिक जगत् बुराइयों की जड़, विरोधी शक्तियों का संघर्षस्थल है। असंशयवादी भौतिक जगत् का निर्माण उन सात शक्तियों द्वारा मानते हैं जो उनपर शासन करती हैं। इन सात शक्तियों के स्रोत सूर्य, चंद्र और पांच नक्षत्र हैं।

असंशयवादियों की यह प्रमुख मान्यता है कि जगत् की सृष्टि के पूर्व एक आदिपुरुष था, परम साधु पुरुष, जो संसार में विभिन्न रूपों में विचरता और अपने को किसी एक असंशयवादी में व्यक्त करता है। वह उस दैवी शक्ति का प्रतीक है जो सबकी उन्नति के लिए भौतिक जगत् में अंधकार में उतरकर विश्वविकास का नाटकीय दृश्य प्रस्तुत करती है।

असंशयवाद
प्रदीप कुमार सिंह

**प्रदीप कुमार सिंह** दैनिक जागरण, झारखंड के राज्य ब्यूरो प्रमुख है। इससे पहले वे आठ साल तक ईटीवी से जुड़े रहे। .मूल रूप से बिहार के भोजपुर जिले से ताल्लुक रखने वाले प्रदीप कुमार सिंह का पत्रकारिता के क्षेत्र में 25 वर्षों का अनुभव है। वे प्रभात खबर, रांची और गुजरात वैभव, अहमदाबाद को भी अपनी सेवा दे चुके हैं। राजनीतिक विषयों पर उनकी गहरी पकड़ है। 

श्रेणी:१७वीं लोक सभा के सदस्य
श्रेणी:भारतीय जनता पार्टी के राजनीतिज्ञ
अन्त:पुर

thumb|Mughal Interiors from the book of Le Costume Historique c. 1876
प्राचीन काल में हिंदू राजाओं का रनिवास **अंतःपुर** कहलाता था। यही मुगलों के जमाने में 'जनानखाना' या 'हरम' कहलाया।

अंतःपुर के अन्य नाम भी थे जो साधारणतः उसके पर्याय की तरह प्रयुक्त होते थे, यथा- शुद्धांत और अवरोध। शुद्धांत शब्द से प्रकट है कि राजप्रासाद के उस भाग को, जिसमें नारियाँ रहती थीं, बड़ा पवित्र माना जाता था। दांपत्य वातावरण को आचरण की दृष्टि से नितांत शुद्ध रखने की परंपरा ने ही निःसंदेह अंतःपुर को यह विशिष्ट संज्ञा दी थी। उसके शुद्धांत नाम को सार्थक करने के लिए महल के उस भाग को बाहरी लोगों के प्रवेश से मुक्त रखते थे। उस भाग के अवरुद्ध होने के कारण अंतःपुर का यह तीसरा नाम अवरोध पड़ा था। अवरोध के अनेक रक्षक होते थे जिन्हें प्रतीहारी या प्रतीहाररक्षक कहते थे।

नाटकों में राजा के अवरोध का अधिकारी अधिकतर वृद्ध ही होता था जिससे अंतःपुर शुद्धांत बना रहे और उसकी पवित्रता में कोई विकार न आने पाए। मुगल और चीनी सम्राटों के हरम या अंतःपुर में मर्द नहीं जा सकते थे और उनकी जगह खोजे या क्लीब रखे जाते थे। इन खोजों की शक्ति चीनी महलों में इतनी बढ़ गई थी कि वे रोमन सम्राटों के प्रीतोरियन शरीर रक्षकों और तुर्की जनीसरी शरीर रक्षकों की तरह ही चीनी सम्राटों को बनाने-बिगाड़ने में समर्थ हो गए थे। वे चीनी महलों के सारे षड्यंत्रों के मूल में होते थे। चीनी सम्राटों के समूचे महल को अवरोध अथवा अवरुद्ध नगर कहते थे और उसमें रात में सिवा सम्राट के कोई पुरुष नहीं सो सकता था। क्लीबों की सत्ता गुप्त राजप्रासादों में भी पर्याप्त थी।

जैसा संस्कृत नाटकों से प्रकट होता है, राजप्रासाद के अंतःपुर वाले भाग में एक नजरबाग भी होता था जिसे प्रमदवन कहते थे और जहाँ राजा अपनी अनेक पत्नियों के साथ विहार करता था। संगीतशाला, चित्रशाला आदि भी वहाँ होती थीं जहाँ राजकुल की नारियाँ ललित कलाएँ सीखती थीं। वहीं उनके लिए क्रीड़ा स्थल भी होता था। संस्कृत नाटकों में वर्णित अधिकतर प्रणय षड्यंत्र अंतःपुर में ही चलते थे।

अन्त:पुर
अन्त:पुर
सांडवा

**सांडवा**, भारत में राजस्थान राज्य के शेखावाटी क्षेत्र में स्थित चुरू जिले की बीदासर तहसील का एक कस्बेनुमा गाँव है। यह जयपुर-बीकानेर राजमार्ग पर स्थित है। यह जयपुर से 245, बीकानेर से 125 किमी और दिल्ली से 405 किलोमीटर से किमी दूर है। यह उत्तम स्कूलों और कॉलेजों तथा राजस्थान के प्रसिद्ध पशु मेले के लिए जाना जाता है। यह बीदासर तहसील का सबसे बङी ग्राम पंचायत वाला गाँव है।

गाँव में हिन्दु व मुस्लिम धर्म के लोग रहते है हिन्दुओं में ब्राह्मण (पारीक, दाधीच, सारस्वत, जांगिड़ व गौड़), बनिया (ओसवाल व महेश्वरी), राजपूत, जाट, नाई, दर्जी, सुथार, सुनार, भार्गव,लुहार, नायक, मेघवाल, हरिजन आदि व मुस्लिमों में शेख, छींपा, तेली, कलाल आदि जाति के लोग रहते हैं।

गाँव के बीचो बीच बड़ा बाजार है जहां हर प्रकार की सभी आवश्यक वस्तुएँ मिलती है। आसपास के करीब ५० छोटे छोटे गाँवो के लोग अपने दैनिक उपयोग की वस्तुएं यहाँ की करीब 300 खुदरा दुकानों से ले जाते हैं। इसके अतिरिक्त गाँव में ग्राम पंचायत, पुलिस थाना, पटवारी घर, पोस्ट ऑफिस, अस्पताल, पशु अस्पताल, बैंक, वनपौधशाला,मृदा  परीक्षण प्रयोगशाला,  कृषि उपज मण्डी की शाखा आदि सभी आवश्यक सुविधाएँ उपलब्ध हैं। गाँव में करीब 120 कुंए हैं खेतो में। कृषि आधारित अर्थव्यवस्था मुख्यतः मूंगफली, चना, गेहूँ, बाजरा, ग्वार, मोठ आदि की फसल पर निर्भर है।

## मंदिर
* श्री सीताराम मंदिर, नोखा रोड
* श्री ठाकुरजी मंदिर, दिखनादा बास
* श्री हनुमान मंदिर, दिखनादा बास
* श्री श्याम मंदिर, मुख्य बाजार के नजदीक
* शिव मंदिर, माहेश्वरी भवन, मुख्य बाजार
* ब्राह्मणी देवी मंदिर, मुख्य बाजार किले के सामने
* श्री श्याम मंदिर (संस्थापक: स्वर्गीय श्री सुरजमलजी देरासरी), मेन रोड
* बाबा प्रभातीनाथ आश्रम, मुख्य सड़क
* हनूमान पूनरासर केलिया धाम, धनेरू रोड
* बाबा रामदेव मंदिर
* श्री सीताराम गौशाला
* श्री गणेश मंदिर, पारेवड़ा रोड़
* हरिराम बाबा मंदिर 
* श्री विश्वकर्मा मंदिर, सुथारों का बास
* जामा मस्जिद सांडवा...

## अतिथि गृह व प्रमुख स्थल

* नथमल कठोतीया (पहलवानजी) अतिथि हाउस, नोखा रोड
* पारीक भवन (निर्माणाधीन) हनुमानजी मंदिर के पास, दिखनादा बास
* माहेश्वरी भवन, सदर बाजार, चौक
* ओसवाल सभा भवन, भगवान महावीर मार्ग
* भोमपुरा क्रिकेट स्टेडियम 
* मिड वे मरुधर रिसोर्ट

## सड़कें
सांडवा गाँव अच्छी तरह से राजस्थान के लगभग सभी प्रमुख शहरों और राष्ट्रीय राजधानी नई दिल्ली के साथ साथ सड़कों से जुड़ा हुआ है। राष्ट्रीय राजमार्ग 11B यह बीकानेर और जयपुर को जोड़ता है। 
सीधी बस सेवा दिल्ली, सूरत, अहमदाबाद, उदयपुर, जोधपुर, जयपुर, कोटा, अजमेर, बीकानेर, गंगानगर, हिसार रुड़की, हरिद्वार, इंदौर और कई अन्य शहरों के लिए उपलब्ध है।

## विद्यालय /महाविद्यालय
*अभिलाषा इंटरनेशनल स्कूल
* सेठ लक्ष्मीनारायण तापङिया राजकीय आदर्श उच्च माध्यमिक विद्यालय सांडवा
* अभिलाषा उच्च माध्यमिक विद्यालय सांडवा
* स्वामी केशवानंद उच्च माध्यमिक विद्यालय

* जसवीर मेमोरीयल उच्च माध्यमिक विद्यालय
* अभिलाषा टी. टी. कॉलेज, सांडवा

* जसवीर मेमोरियल पी.जी. कॉलेज, सांडवा
* जसवीर मेमोरियल टी. टी. कॉलेज, सांडवा
* आदर्श सरस्वती उच्च् प्राथमिक विद्यालय

* सनराईज चिल्ड्र्न स्कुल
* ग्लोबल विजडम कान्वेंट स्कूल
* आईटीसीटी कम्प्यूटर सेन्टर (गणपती कम्प्यूटर ऐज्यूकेशन)
* ग्लोबल कंप्यूटर सेण्टर सांडवा

## बाहरी कड़ियाँ

श्रेणी:चूरू ज़िला
श्रेणी:राजस्थान
प्राचीन यूनान

thumb|एथेंस के ऐक्रोपोलिस स्थल में स्थित पारथ़ेनोन, जो अथ़ीना नामक देवी का मंदिर है
**प्राचीन यूनानी सभ्यता** उस संस्कृति को कहते हैं जो यूनान और उसके नज़दीकी क्षेत्रों में लगभग आठवी शताब्दी ईसा-पूर्व से लगभग छठी शताब्दी इसाई तक (यानि क़रीब 1,200 वर्षों तक) विस्तृत थी। आधुनिक पश्चिमी संस्कृतियों की सब से गहरी जड़ इसी सभ्यता को माना जाता है, इसलिए पश्चिमी इतिहासकारों के लिए यूनानी सभ्यता हमेशा बहुत महत्वपूर्ण रही है। माना जाता है के इस सभ्यता के बाद आने वाले रोमन साम्राज्य पर प्राचीन यूनान का गहरा असर था और उस साम्राज्य और संस्कृति के कई पहलुओं में यूनानी संस्कृति की छाप देखी जा सकती है।

## इन्हें भी देखें
* यूनान
* रोमन साम्राज्य

## सन्दर्भ


श्रेणी:यूनान
श्रेणी:विश्व का इतिहास
श्रेणी:प्राचीन सभ्यताएँ
कैल्सीट्राईऑल

**शरीर** में मिलने वाला **कैल्सीट्राईऑल** (१,२५-डाईहाईड्रॉक्सीकॉलेकैल्सिफेरॉल) विटामिन डी का सक्रिय रूप होता है। त्वचा जब धूप के संपर्क में आती है तो शरीर में विटामिन डी निर्माण की प्रक्रिया आरंभ होती है। यह मछलियों में भी पाया जाता है।

श्रेणी:कार्बनिक यौगिक
श्रेणी:विटामिन
कॉलेकैल्सिफेरॉल

**कॉलेकैल्सिफेरॉल** विटामिन डी का एक रूप होता है। इसे **विटामिन डी<sub>३</sub>** या **कैल्सिऑल** भी कहते हैं।

## सन्दर्भ


श्रेणी:विटामिन
इंटरनॉट

**इंटरनॉट**, एक विशेषण होता है, जो अंतर्जाल के संसार से गहराई से जुड़े लोगों को दिया जाता है। कोई भी इंटरनॉट वर्षो के अनुभव के बाद तकनीकी रूप से दक्ष ऐसे व्यक्ति सर्च इंजन, सर्च स्ट्रिंग्स, इंटरनेट रिसोर्सेज, फोरम, न्यूजग्रुप्स और चैट रूम्स के प्रयोग में विशेष तौर पर पारंगत होते हैं। इस प्रकार जो व्यक्ति इंटरनेट के इतिहास, राजनीति के बारे में जितना अधिक ज्ञान रखता है, उसे उतना ही बड़ा इंटरनॉट कहा जाता है। इसके विपरीत, जिस व्यक्ति का इंटरनेट ज्ञान कुछ कम होता है, ऐसे व्यक्तियों के लिए अन्य विशेषण प्रयोग किए जाते हैं।

ऑनलाइन संसार यानी इंटरनेट के बारे में विशेष ज्ञान रखने वाले व्यक्तियों को **साइबरनॉट** भी कहा जाता है। लेकिन इंटरनॉट इंटरनेट की समस्त जानकारी रखने वालों को कहा जाता है और इंटरनॉट ऑनलाइन जगत से जुड़ा एक अकादमिक शब्द भी है। इसके विपरीत, साइबरनॉट ऑनलाइन खेल, वर्चुअल वर्ल्ड या अन्य ऑनलाइन कल्पना जगत का विशेषज्ञ होता है। इंटरनेट की दुनिया में यह केवल शब्द मात्र नहीं है। यह कहना उचित होगा कि साइबरनॉट वह व्यक्ति होते हैं जिनका विकास इंटरनेट के साथ-साथ होता है, लेकिन इंटरनॉट उन्हें कहा जाता है जिनका दखल इंटरनेट की समूची विकास प्रक्रिया में होता है, यानि वे इंटरनेट के विकास में भागी भी हो सकते हैं।

इसी तरह आम **नेटिजन** भी इंटरनेट से जुड़ी जानकारी रखता है। लेकिन इंटरनॉट या साइबरनॉट्स की तरह नेटिजन बहुत गहराई से इंटरनेट की जानकारी नहीं रखता है। इसका अर्थ ये हुआ, कि आवश्यक नहीं कि उसे इंटरनेट की स्थापना या गेमिंग आदि से जुड़ी कोई विशेष जानकारी हो ही। हालांकि, इंटरनॉट, साइबरनॉट और नेटिजन जैसे नाम इंटरनेट से जुड़े विशेषज्ञों को ही दिए जाते हैं, लेकिन इन्हें विशेष तौर पर लिया जाना आमफेहम वेब सरफर्स से अलग करता है। क्योंकि आम **वेब सरफर्स** में इंटरनेट पर अपने काम का डाटा खोजने वाले लगभग सभी लोग आते हैं।

## सन्दर्भ

## बाहरी कड़ियाँ

श्रेणी:इंटरनेट शब्दावली
ज्वरहारी

**ज्वरहारी** या **संतापहर** (antipyretics) औषधियाँ ज्वरावस्था में प्रयुक्त करने पर शरीर के ताप को कम करके उसे पुन: साधारण अवस्था में ले आती हैं। 

शरीर की उष्मा के संतुलन का नियंत्रण मस्तिष्कगत "ताप नियंत्रक केंद्र" द्वारा होता है, जो अधश्चेतक (hypothalamus) में स्थित है। ये औषधियां मुख्यत: इस केंद्र को प्रभावित करती हैं। इनका प्रभाव ज्वरावस्था में ही परिलक्षित होता है। स्वस्थावस्था में इनके प्रयोग से शरीर के तापमान पर कोई विशेष प्रभाव नहीं पड़ता। इनमें से अधिकांश औषधियाँ वेदनाहर (analgesic) तथा कुछ आमवात नाशक (antirheumatic) भी होती हैं। ऐस्पिरिन, फेनेसिटिन, ऐटिपाइरिन या ऐनैल्जेसिन, ऐमिनोपाइरिन या पिरोमिडोन उल्लेखनीय ज्वरहारी ओषधियाँ हैं।

श्रेणी:ज्वरहारी औषधियाँ
आय-फाय

**आय-फा़य** संयुक्त राज्य अमरीका की एक कंपनी है जो वाय-फा़य वाले मैमोरी कार्ड बनती है।

श्रेणी:कम्पनियाँ
डेलूही

जापान के रॉक संगीतकार हैं|

## बाहरी कड़ियाँ
* डेलूही डॉट कॉम
महात्मा गांधी स्मारक चिकित्सा महाविद्यालय, इन्दौर

**महात्मा गांधी स्मारक चिकित्सा महाविद्यालय** (MGMMC) भारत के मध्य प्रदेश के इन्दौर नगर में स्थित एक चिकित्सा महाविद्यालय है। यह आगरा-मुम्बई राजमार्ग के किनारे स्थित है। 

## बाहरी कड़ियाँ
* Mahatma Gandhi Memorial Medical College Website

श्रेणी:मध्य प्रदेश के विश्वविद्यालय एवं महाविद्यालय
केशव विद्यापीठ, इन्दौर

**केशव विद्यापीठ**, इन्दौर उच्च माध्यमिक स्तर का प्रमुख आवासीय विद्यालय है।

विद्यापीठ, केशव, इन्दौर
विद्यापीठ, केशव, इन्दौर
चेंगम

**चेंगम** (Chengam) भारत के तमिल नाडु राज्य के तिरुवन्नामलई ज़िले में स्थित एक नगर है।

## विवरण
चेंगम चेय्यार नदी के तट पर स्थित कस्बा है, जो तमिलनाडु के प्राकृतिक विभागवाले उच्च प्रदेश के दक्षिणी पठार का ही एक भाग है। गरमी में यहाँ का ताप 30 डिग्री से लेकर 35 डिग्री सें. तक तथा वार्षिक वर्षा 40 ईंच के करीब होती है। वर्षा यहां पर चक्रवातों से होती है। मिट्टी यहाँ की दोमट है, जिसका रंग ललाई लिए काला रहता है तथा बहुत ही उपजाऊ है। कपास, रागी, मूँगफली, आलू इत्यादि की उपज यहां बहुत होती है। केला, आम, इत्यादि के बगीचे भी यहाँ हैं।

## इन्हें भी देखें
* तिरुवन्नामलई ज़िला

## सन्दर्भ

श्रेणी:तमिल नाडु के शहर
श्रेणी:तिरुवन्नामलई ज़िला
श्रेणी:तिरुवन्नामलई ज़िले के नगर
चंडवर्मन् शालंकायन

**चंडवर्मन्** शालंकायन राजवंश का राजा था। वह नंदिवर्मन् प्रथम का पुत्र था। शालंकायन वंश की राजधानी वेंगी थी जिसका समीकरण आधुनिक गोदावरी जिले में पेड्डवेगि नामक स्थान से किया जाता है। चंडवर्मन् का राज्यकाल चौथी शताब्दी के अन्त और पाँचवीं शताब्दी के प्रारंभ में रखा जा सकता है। उसका स्वयं का कोई अभिलेख नहीं प्राप्त है किंतु उसके ज्येष्ठ पुत्र और उत्तराधिकारी नंदिवर्मन् द्वितीय के कोल्लैर और पेड्डवेगि के अभिलेखों में उसका अभिलेख है। उसे 'प्रतापोपनत सामन्त' कहा गया है जिससे सूचित होता है कि संभवतः कुछ समीपवर्ती शासक उसकी अधीनता स्वीकार करते थे।

उड़ीसा के गंजाम जिले के कोमर्ति नाम के स्थान से प्राप्त एक अभिलेख चंडवर्मन् नाम के महाराज का है जिसकी राजधानी सिंहपुर थी और जो अपने को 'कलिंगाधिपति' बतलाता है। इसका राज्य भी ५वीं शताब्दी में रखा जा सकता है किन्तु यह चंडवर्मन् शालंकायन से भिन्न था।

## सन्दर्भ

## इन्हें भी देखें
*शालंकायन राजवंश

श्रेणी:प्राचीन भारत
श्रेणी:भारत के राजा
जीवाणुनाशक

**जीवाणुनाशक** 

(Bactericide) ऐसी सामग्री या पदार्थ को कहा जाता है जो जीवाणुओं की रोकथाम या उनका ख़ात्मा करे। यह निस्संक्रामक (डिस्इन्फ़ेक्टेन्ट), पूतिरोधी (ऐन्टीसेप्टिक) या ऐन्टीबायोटिक पदार्थ हो सकते हैं।बैक्टीरिया को मारने में सक्षम होना  उन्हें जीवाणुनाशक के रूप में जाना जाता है

## इन्हें भी देखें
* निस्संक्रामक (डिस्इन्फ़ेक्टेन्ट)
* पूतिरोधी (ऐन्टीसेप्टिक)
* ऐन्टीबायोटिक

## सन्दर्भ


*
क्वीटो

**सैन फ़्रांसिस्को दे कितो**, प्रायं कितो नाम से प्रसिद्ध शहर एक्वादोर की राजधानी है।

### Guápulo, Կիտո


File:(Guápulo) Buena Vista black and white.JPG
File:(Guápulo) Calle pic. z.JPG
File:(Guápulo) Calle pic. e.JPG
File:(Iglesia de Guápulo) vista to gonzalez suarez quito.JPG
File:(Iglesia de Guápulo) pic. b.JPG
File:(Guápulo) Calle pic. b.JPG
File:(Guápulo) Calle pic. a.JPG


श्रेणी:ईक्वाडोर के शहर
अटवा दुर्ग

गोपालगंज जिले में बसा एक छोटा-सा गाँव है। यह हथुवा से ९ किलोमीटर पश्चिम में अवस्थित है।

श्रेणी:बिहार के गाँव
आर्कटिक

thumb|200px|right
thumb|300px|right|कृत्रिम रूप से रंगा हुआ आर्कटिक का स्थलाकृतिक मानचित्र **आर्कटिक**, पृथ्वी के उत्तरी ध्रुव के आसपास के क्षेत्र को ठीक उसी प्रकार कहते हैं, जिस तरह दक्षिणी ध्रुव के आसपास का क्षेत्र अंटार्कटिक कहलाता है। आर्कटिक क्षेत्र में आर्कटिक महासागर (जो उत्तरी ध्रुव पर फैला है), कनाडा के कुछ भाग, ग्रीनलैंड (डेनमार्क का एक क्षेत्र), रूस का कुछ हिस्सा, संयुक्त राज्य अमेरिका (अलास्का), आइसलैंड, नार्वे, स्वीडन और फिनलैंड शामिल हैं। आर्कटिक शब्द यूनानी शब्द αρκτικός (आर्टिकोस) से आता है जो या तो नक्षत्र-मंड़ल सप्तऋषि या फिर ध्रुव तारे को इंगित करता है।

आर्कटिक क्षेत्र को आर्कटिक वृत (66°33'N) के उत्तरी क्षेत्र के रूप में परिभाषित किया जा सकता है, जो अर्धरात्रि सूर्य और ध्रुवीय रात की अनुमानित सीमा है। इसको एक दूसरी तरह से परिभाषित करने के लिए कहा जा सकता है कि, यह वह क्षेत्र है जहां सबसे गर्म माह (जुलाई) का औसत तापमान 10 डिग्री सेल्सियस (50&nbsp;°F) से कम होता है और सबसे उत्तरी वृक्ष रेखा इस क्षेत्र की सीमा की समताप रेखा से लगभग मिलती है। सामाजिक और राजनीतिक रूप से आर्कटिक क्षेत्र में आठ आर्कटिक देशों के उत्तरी क्षेत्र शामिल है, हालांकि प्राकृतिक विज्ञान की परिभाषाओं के अनुसार इन देशों के इन उत्तरी क्षेत्रों को उप-आर्कटिक क्षेत्र माना जाता है।

आर्कटिक क्षेत्र में एक विशाल बर्फ से ढका महासागर है (जिसे कभी कभी अटलांटिक महासागर का उत्तरी भाग भी माना जाता है) जिसके चारों ओर वनस्पतिविहीन पर्माफ्रोस्ट (स्थायीतुषार) उपस्थित है। हाल के वर्षों में समुद्र में बर्फ की मात्रा में कमी आई है। आर्कटिक के जीवनचक्र में बर्फ में रहने वाले जीव, प्राणीप्लवक, पादपप्लवक, मछलियां, समुद्री स्तनपायी, पक्षी, स्थलचर जीव, पादप और मानव शामिल हैं। 
आर्कटिक क्षेत्र पृथ्वी की पारिस्थितिकी प्रणालियों के बीच एक अद्वितीय क्षेत्र है। आर्कटिक के मूल निवासी और उनकी संस्कृति इस क्षेत्र की विषम शीत और चरम परिस्थितियों के लिए अभ्यस्त हो गये हैं।

भूमंडलीय ऊष्मीकरण के परिणामस्वरूप ध्रुवों की ओर खिसकती समताप रेखाओं (पिछले 30 वर्षों के दौरान लगभग 35 मील प्रति दशक) के कारण आर्कटिक क्षेत्र जिसे वृक्ष रेखा और तापमान के द्वारा परिभाषित किया जाता है, वर्तमान में सिकुड़ रहा है, जिसका शायद सबसे बड़ा परिणाम समुद्री बर्फ की मात्रा में आई कमी है। भिन्न भिन्न परीक्षण अनुमानों के अनुसार आर्कटिक सागर की ज्यादातर बर्फ या तो पूरी तरह से या फिर इसकी ज्यादातर सितंबर 2040 से लेकर सन 2100 के बाद के कुछ समय तक, नष्ट हो जायेगी।

## सन्दर्भ

## इन्हें भी देखें

## बाहरी कड़ियाँ

श्रेणी:पृथ्वी के ध्रुवीय क्षेत्र
श्रेणी:आर्कटिक
अस्थिमृदुता

**अस्थिमृदुता** या 'ओस्टीयोमलेशिया' (Osteomalacia) व्यस्कों में हड्डी के मुलायम होने को कहते हैं। बच्चों में इस रोग को रिकेट्स कहते हैं। ये प्रायः विटामिन डी की कमी के कारण होता है।

इस रोग के होने पर अस्थियों में खनिजन (मिनरलाइजेशन) पर्याप्त मात्रा में नहीं होता। यह कंकाल तंत्र का गम्भीर रोग है जिसमें 
अस्थि ऊतकों में कैल्सियम तथा फॉस्फोरस का क्षय होने लगता है। चूंकि ये तत्त्व अस्थि के मूलभूत तत्त्व हैं, इसलिए उनकी कमी से अस्थियों की सामर्थ्य में कमी आ जाती है।

## [[लक्षण]]
जैसे-जैसे ऑस्टियोमलेशिया बढ़ता है, हड्डी में दर्द और मांसपेशियों में कमजोरी हो सकती है। ऑस्टियोमलेशिया से जुड़ा सुस्त, दर्द करने वाला दर्द आमतौर पर पीठ के निचले हिस्से, श्रोणि, कूल्हों, पैरों और पसलियों को प्रभावित करता है।
	
## कारण
आहार विटामिन डी आमतौर पर उन खाद्य पदार्थों से होता है जिनमें विटामिन जोड़ा गया है, जैसे गाय का दूध। जो लोग ऐसे क्षेत्रों में रहते हैं जहां सूरज की रोशनी सीमित है, सूरज की रोशनी के संपर्क में कम आते हैं या विटामिन डी में कम आहार खाते हैं, वे ऑस्टियोमलेशिया विकसित कर सकते हैं। एक क्षतिग्रस्त आंतों की परत पोषक तत्वों को अच्छी तरह से अवशोषित नहीं करती है, और इससे विटामिन डी और कैल्शियम की कमी हो सकती है। दौरे का इलाज करने के लिए इस्तेमाल की जाने वाली कुछ दवाएं, जिनमें फ़िनाइटोइन (दिलान्टिन, फेनीटेक) और फेनोबार्बिटल शामिल हैं, गंभीर विटामिन डी की कमी और ऑस्टियोमलेशिया का कारण बन सकती हैं।
	
## निदान
कारण का पता लगाने के लिए और ऑस्टियोपोरोसिस जैसे अन्य हड्डियों के विकारों को दूर करने के लिए, निम्न में से एक या अधिक परीक्षणों से गुजरना पड़ सकता है: रक्त और मूत्र परीक्षण। सामान्य संज्ञाहरण का उपयोग करते हुए, एक सर्जन हड्डी के एक छोटे से नमूने को निकालने के लिए त्वचा के माध्यम से और कूल्हे के ऊपर श्रोणि की हड्डी में एक पतली सुई डालता है। हालांकि अस्थिमृदुता का पता लगाने में अस्थि बायोप्सी सटीक है, निदान करने के लिए इसकी शायद ही कभी आवश्यकता होती है।
	
## इलाज
स्वास्थ्य देखभाल प्रदाता यह भी सिफारिश कर सकता है कि कोई व्यक्ति पूरक या आहार के माध्यम से कैल्शियम या फास्फोरस का सेवन बढ़ा सकता है। विटामिन डी चयापचय को प्रभावित करने वाली स्थितियों का इलाज करना, जैसे कि किडनी और लीवर की बीमारी या कम फॉस्फेट का स्तर, अक्सर ऑस्टियोमलेशिया के लक्षणों और लक्षणों को बेहतर बनाने में मदद करता है। कोई प्राथमिक देखभाल प्रदाता को देखकर शुरू कर सकता है, जो एक डॉक्टर को संदर्भित कर सकता है जो जोड़ों और मांसपेशियों (रूमेटोलॉजिस्ट) के रोगों में माहिर हैं या जो चयापचय हड्डी विकारों (एंडोक्रिनोलॉजिस्ट) में माहिर हैं। की एक सूची बनाएं: अस्थिमृदुता के लिए, डॉक्टर से पूछने के लिए बुनियादी प्रश्नों में शामिल हैं अन्य प्रश्न पूछने में संकोच न करें। लक्षण, जिनमें कोई भी ऐसा भी शामिल है जो अपॉइंटमेंट लेने के कारण से संबंधित नहीं है, और जब उन्होंने शुरू किया मुख्य व्यक्तिगत जानकारी, जिसमें अन्य चिकित्सा स्थितियां और पारिवारिक चिकित्सा इतिहास शामिल हैं, सभी दवाएं, विटामिन और अन्य पूरक जो खुराक सहित लेते हैं डॉक्टर से पूछने के लिए प्रश्न क्या है मेरे लक्षणों का सबसे संभावित कारण? लक्षण, प्रमुख व्यक्तिगत जानकारी, सभी दवाएं, विटामिन और अन्य पूरक जो एक लेते हैं, पूछने के लिए प्रश्न
	
## सन्दर्भ

*मेयो क्लिनिक पर ऑस्टियोमलेशिया

श्रेणी:रोग
श्रेणी:हड्डी रोग
गोगावा गाँव, खरगोन, मध्य प्रदेश

**गोगावा** मध्य प्रदेश के खरगोन जिले (पूर्व में पश्चिम निमार) का एक प्रमुख शहर एवं तहसील है जनसंख्या एवं क्षेत्रफल में पुरे जिले में खरगोन के बाद गोगावा दूसरे नंबर पर आता है गोगावा को गोगावन के नाम से भी जानते हैं गोगावा कि जनसंख्या 1,70,000 से अधिक है 

## जनसांख्यिकी
वर्ष 2011 के जनगणना आंकड़ों के अनुसार गोगावा की कुल जनसंख्या 1,70,000थी जिसमें 90,883 पुरुष और  79,117महिलायें शामिल थीं। शहर में कुल परिवारों की संख्या 38000थी। 

0-6 वर्ष आयु वर्ग की कुल जनसंख्या 20000 जो शहर की कुल जनसंख्या का 12.62 % थी।  औसत लिंगानुपात  991 था जो मध्य प्रदेश के औसत लिंगानुपात  931 से अधिक पाया गया।  साक्षरता दर 74.28 % थी और यह भी मध्य प्रदेश के औसत  69.32 % से अधिक थी।

## सन्दर्भ

श्रेणी:मध्य प्रदेश के गाँव
इलेक्ट्रिक मल्टिपल इकाई

**इलेक्ट्रिक मल्टिपल इकाई ** या **EMU** एक बहु-इकाई रेल-गाड़ी होती है, जिसमें एक या अधिक यात्री डिब्बे लगे होते हैं, व सभी डिब्बे यात्रियों को ढोते हैं एवं शक्ति हेतु विद्युत का प्रयोग करते हैं। 

[thumb|right|225px|[SEPTA EMUs near Paoli, PA, USA.]]
[thumb|right|225px|Trains of the [Singapore MRT. EMUs are often used for rapid transit lines.]]

## चित्र दीर्घा

Image:Mumbai Train.JPG|Mumbai Suburban Railway EMU (Indian Railway)
Image:Delhi Metro.jpeg|New Delhi Metro EMU in India
Image:14WE-01 (Nemo5576).jpg|Polish 14WE in Warszawa Śródmieście station.
Image:19WE w warszawskim CNTK.jpg|Polish 19WE developed in 2008 by Newag during the final tests in CNTK in Warsaw
Image:450083 at Waterloo.jpg| A British SWT Class 450 suburban unit at London Waterloo Station.
Image:AM80 Break.jpg|Belgian EMU AM80 "Break" unit.
Image:Bekasi_Express.JPG|Indonesian EMU ex Toei 6000 series from Japan services for KRL Jabotabek.
Image:CRH3.JPG|Chinese CRH3
Image:ED4MKM-AERO.jpg|Russian ED4MKM-aero EMU.
Image:ED59-01_electric_multiple_unit.jpeg|Polish PESA ED59.
Image:ED74_Polish_electric_multiple_unit.JPEG|Polish PESA ED74.
Image:ER2K-604.jpg|Russian ER2K EMU (No. 604).
Image:JR-East_E233-1001_ura101F_testrun.jpg|Japanese JR East Type E233-1000 EMU test run Omiya, Japan.
Image:JR-West_500.jpg|Japanese JR West Shinkansen Type 500 EMU.
Image:Pakuan_express.JPG|Indonesian EMU ex Tōkyū 8500 series, services for KRL Jabotabek.
Image:Transperth-466-468-McIver-150705.jpg|Transperth B Series EMUs operate in Perth, Australia.
Image:X40.jpg|Swedish Railways EMU


## इन्हें भी देखें

* मुंबई उपनगरीय रेलवे
* चेन्नई उपनगरीय रेलवे
* कोलकाता उपनगरीय रेलवे
* दिल्ली उपनगरीय रेलवे
* डीज़ल मल्टिपल इकाई
* रेलवे

श्रेणी:बहु इकाई
श्रेणी:रेल
श्रेणी:विद्युत रेलगाड़ी
अमेरिकी नौसेना

**अमरीकी नौसेना** (**USN**) या यू.एस-नेवी संयुक्त राज्य की नौसेना शाखा है। यह विश्व की सबसे बड़ी नौसेना है।

## सन्दर्भ

श्रेणी:संयुक्त राज्य
श्रेणी:नौसेना
हैंड्स फ्री

[thumb|right|एक [:en:Saab 9-5|सैब ९-५ कार में लगी हैंड्स फ्री मोबाइल किट]]

**हैंड्स फ्री युक्तियाँ,** ऐसे उपकरण होते हैं, जो उपभोक्ता को बिना मोबाइल फोन को हाथ में लिए बात कर पाने में सक्षम कर पाती हैं। ये युक्तियाँ, हैंडबैंड की तरह होती है, जिसमें मुंह के पास एक माइक्रोफोन लगा होता है, जिससे उपभोक्ता अपनी बात कह सकते है और कान के पास लगे दूसरे हैडबैंड से बात सुन सकते है। ये युक्तियाँ आकार, क्षमता, परास (रेंज), कनेक्शन, फोन और फीचर के अनुसार कई प्रकार की होती हैं। फोन के अनुरूप ढला होना इनका प्रमुखतम कारक होता है। यही इसका मोबाइल फोन के संग प्रयोग होना या न होना निश्चित करता है। साधारण हैंड्सफ्री युक्तियों में हैंडसेट होता है, लेकिन बाजार में मिलने वाली हैंड्सफ्री युक्तियों में स्पीकर फोन लगे होते हैं।

हैंड्स फ्री युक्ति की सहायता से फोन से बात करते समय अन्य काम भी कर सकते हैं। बात करते समय कंप्यूटर पर लिख सकते हैं या कागज पर अंकित भी सकते हैं। खासकर गाड़ी ड्राइविंग करते समय भी हैंड्सफ्री युक्ति की सहायता से बात कर सकते हैं। ये युक्तियाँ इन्फ्रा-रेड या ब्लूटूथ द्वारा मोबाइल फोन से जुड़ी रहती हैं।

## वाहन चालन के समय प्रयोग
इंग्लैंड में हुए कुछ परीक्षणों के अनुसार गाड़ी चलाते समय हैंड्स फ्री मोबाइल फोन का प्रयोग नशे की हालत में ड्राइविंग से अधिक खतरनाक होता है। इन परीक्षणों से ज्ञात हुआ है कि इन लोगों की प्रतिक्रिया व्यक्त करने की क्षमता निर्धारित से जरा भी ज्यादा नशा करने वालों के मुकाबले ३० प्रतिशत कम होती है। इंग्लैंड परिवहन शोध प्रयोगशाला, लंदन में हुए अध्ययन में चालकों को ७० मील प्रति घंटे की गति पर अचानक गाड़ी के ब्रेक लगाने का निर्देश दिया गया। वे लोग जो निर्धारित मात्रा से जरा भी ज्यादा नशे में गाड़ी चला रहे थे, उन्होंने सामान्य चालक के मुकाबले ब्रेक लगाने में १३ फीट आगे ब्रेक लगाये और उनके मुकाबले हैंड्स फ्री मोबाइल फोन पर बात कर रहे चालकों की गाड़ी ब्रेक लगने तक लगभग २६ फीट आगे निकल चुकी थी। शोधकर्ताओं के अनुसार कार में किसी भी प्रकार का वार्तालाप खत्म होने के बाद भी चालक की एकाग्रता का स्तर दस मिनट तक कमजोर बना रहता है। शोधकर्ताओं ने ब्रेन इमेजिंग परीक्षणों द्वारा देखा है, कि गाड़ी चलाते समय मोबाइल पर बात करते हुए चालक का ध्यान गाड़ी चलाने से अधिक बातें सुनने पर होता है। तंत्रिकाविज्ञानी मर्केल जस्ट की टीम द्वारा किए गए अध्ययन के अनुसार गाड़ी चलाते समय हैंड्स-फ्री फोन का प्रयोग करने पर मानव मस्तिष्क के दो खास भागों - पैरेटल लोब और आक्किप्टल लोब - में सक्रियता का ह्रास होता है। पैरेटल लोब मस्तिष्क का वह भाग होता है जो दिशा ज्ञान कराता है, जबकि आक्किप्टल लोब की सक्रियता से दृष्टि संबंधी सूचनाएं मिलती हैं। इस प्रकार बात करते हुए दिशा संबंधी ज्ञान और देखने में बाधा पहुंचती है और यह सुरक्षा के लिये घातक हो सकता है।

विश्व भर में मोबाइल फोन से कैंसर आदि होने की संभावना के बारे में चर्चाएं होती रही हैं, हालांकि ये अभी तक निश्चित या सिद्ध नहीं हुआ है। इस बारे में विश्व स्वास्थ्य संगठन की राय यही है, कि हैंड्स फ्री किट द्वारा मोबाइल का प्रयोग किया जाये।
## इन्हें भी देखें
* ब्लूटूथ
* ब्लूफिश टेक्नोलॉजीज़
* ईगो ब्लूटूथ हैंड्स फ्री

## सन्दर्भ
* संयुक्त राज्य में हैंड्स फ्री कानून





श्रेणी:मोबाइल फ़ोन
श्रेणी:कार
श्रेणी:सड़क
श्रेणी:हिन्दी विकि डीवीडी परियोजना
फ्रेडरिक युजीन आइव्स

अंगूठाकार|फ्रेडरिक युजीन आइव्स
**फ्रेडरिक युजीन आइव्स** ने स्टीरियो कैमरा रिग का पेटेंट १९०० में कराया। इस कैमरे में दो लैंस लगाये जाते थे जो एक दूसरे से तीन-चौथाई इंच की दूरी पर होते थे। ये त्रिआयामी चलचित्र में प्रयोग किया जाता था।

श्रेणी:फ़िल्म
श्रेणी:अन्वेषक
जयपत्र

**जयपत्र** (Laurel sp.) नाम से प्रचलित पौधे अधिकतर "लॉरोसेरासस" कुल के होते हैं, पर कुछ पौधों का वर्णन "मैगनीलियेसी" तथा "रोजेसी" कुलों में भी पाया जाता है, क्रमश: उदाहरणार्थ मैगनोलिया ग्रैंडीफ्लोरा (Magnolia grandiflora) एवं प्रनूस लॉरोसेरसस (Prunus laurocerasus) इस वर्ग के पौधे उष्ण तथा शीतोष्ण प्रदेशों में पाए जाते हैं।

जयपत्री वर्ग के पौधों की पत्तियाँ साधारणतया मोटी तथा सदाबहार होती है। इन पत्तियों से सुगंधित तेल निकाला जाता है, जिसका उपयोग कीड़ों के मारने में होता है। उत्तरी अमरीका में पाए जानेवाले पर्वतीय जयपत्र (Kalmia sp.) से एक जहरीला पदार्थ निकलता है और इसकी पत्तियाँ खा लेने पर जानवर मर जाते हैं।

जयपत्र विजयचिह्न माना जाता है। इसकी पत्तियाँ अपोलो देवता तथा रण में विजयी वीरों को चढ़ाई जाती हैं। इस वर्ग के कुछ पेड़ों की लकड़ी मेज आदि बनाने के काम आती है। दालचीनी (Cinnamomum), कपूर और बेनजोइन (Lindera) के पौधे भी इसी कुल के हैं।

श्रेणी:पादप
जगतसेठ

right|thumb|300px|जगत सेठ का घर
**जगत सेठ** नवाब सिराजुद्दौला के समय, भारतीय उपमहाद्वीप के बंगाल के मुर्शिदाबाद का एक समृद्ध व्यवसायी, बैंकिंग और ऋणदाता परिवार था।

'जगतसेठ', 'जगत्श्रेष्ठी' शब्द का अपभ्रंश है। राजस्थान के  जोधपुर मंडल अधीन नागौर शहर में वणिकवंशी हीरानंद साहू के सात पुत्र थे। सारे देश में इनकी हुंडी का व्यापार फैला था। इनके एक पुत्र माणिकचंद्र ने ढाका में एक कोठी बनाई तथा इन्हीं से इस वंश का नाम फैला। ये बंगाल के नवाब मुर्शिद कुली खाँ के कृपापात्र, मित्र एवं दाहिने हाथ थे।

सन् 1723 में सम्राट् मुहम्मदशाह ने धनकुबेर फतेहचंद को जगतसेठ की उपाधि से विभूषित किया तथा एक मरकत मणि भी प्रदान की जिस पर "जगत सेठ" अंकित था। आगे चलकर इन्होंने राजनीति में विशेष भाग लिया। ये नवाबों को बनाने और पदच्युत करने  लगे। अलीवर्दी खाँ से मिल कर सरफराज खाँ की पराजय  में  भूमिका निभाई। सिराजुद्दौला को बंगाल से निकालने तथा मीरजाफर को  हटाने में  भी इनका गहरा हाथ  था।  सही शब्दों में कहा जाए तो जगत सेठ, मीर जाफ़र से भी बड़ा गद्दार और नमकहराम था, और इन दोनों नमकहरामों की वजह से ही अंग्रेज़ भारत पर सत्ता जमा पाए। लेकिन आज जगत सेठ के घर को भारत सरकार ने उसी के पास रहने दिया है, जबकि वह भी उतना ही बड़ा गद्दार था।

जगत सेठ ने अपने स्वार्थ और धन के लालच में अंग्रेज़ों का साथ दिया और उन्हें धन तथा गुप्त जानकारियाँ उपलब्ध कराईं। वहीं मीर जाफ़र ने युद्ध के समय अपनी ही सेना को निष्क्रिय रखकर देश और अपने शासक के साथ विश्वासघात किया। इन दोनों की मिलीभगत के कारण ही ब्रिटिश ईस्ट इंडिया कंपनी भारत में धीरे-धीरे अपनी जड़ें जमाने में सफल हुई।

## सन्दर्भ

## इन्हें भी देखें
*जगत सेठ परिवार

## बाहरी कड़ियाँ
*जगत सेठ : भारत के सबसे अमीर आदमी जिनसे अंग्रेज भी लेते थे कर्जा

श्रेणी:भारत का इतिहास
हुक़्क़ा

thumb| हुक़्क़ा पी रही एक भारतीया लडकी 1789

**हुक़्क़ा** (हिन्दुस्तानी: हुक़्क़ा (देवनागरी),  (नस्तलीक़) *huqqā*) एक तरह की तम्बाकू है। हुक़्क़ा का जनम हिन्दुस्तान में हुआ। हुक़्क़ा पीना अरबी मुल्कों में बहुत मशहूर है। हुक्का पीना सेहत के लिए हानिकारक है
' हुक्का' आमतौर पर यह हरियाणा और राजस्थान में इसका प्रयोग किया जाता है । और सबसे ज्यादा प्रचलन है । वैसे तो हुक्का पीना हमारे स्वास्थ्य के लिए उतना ही हानिकारक होता है जितना बीड़ी, सिगरेट और शराब पीना।

लेकिन हुक्के की परंपरा वर्षो से राजा- महाराजाओं के समय से चली आ रही है। बड़े बड़े लोग अपनी शान शौकत को बढ़ाने के लिए हुक्के का प्रयोग करते थे।

इसके अलावा होक्के का प्रयोग आमतौर पर विवाह शादियों में इसका खूब चाल चलन प्रचलित हैं।

आधुनिक समय मे इसका स्वास्थ्य संबधी समस्याओं के कारण कई स्थानों पर प्रयोग कम हुआ है लेकिन भारत के अधिकाश जगहों पर आज भी यह प्रचलित हैं।

## सन्दर्भ

## बाहरी कड़ियाँ

श्रेणी:तंबाकू उपभोग